Berdasarkan pengalaman saya, kalau nak rungkai sesuatu misteri,
ada kalanya satu-satunya cara
adalah dengan menghubungkan cebisan maklumat
untuk mendapatkan kebenaran yang lebih menyeluruh.
Saya datang ke Phoenix untuk siapkan laporan balas saya,
tapi saya betul-betul terkejut
mengenangkan kesungguhan kerajaan untuk sorok fenomena ini,
sedangkan UFO tak pernah berhenti daripada menampakkan diri.
Saya percaya ada sebabnya entiti yang mengemudi UFO itu
sengaja menampakkan dirinya di depan beribu-ribu orang pada 1997
dan terus mendedahkan dirinya sehingga hari ini.
Seolah-olah, mereka tak nak cerita ini dikuburkan.
Bagi menyokong laporan balas saya,
saya minta Vee cari juruterbang yang pernah bertembung dengannya di udara.
Sementara itu, saya jumpa Dr. Lynne Kitei,
pakar insiden Phoenix Lights yang sangat terkenal di serata dunia.
Saya nak tahu maklumat yang dirahsiakan tentang insiden itu
dan maklumat yang diketahui umum.
- Cantiknya pemandangan. - Ya.
Kita duduk di sini.
Dr. Lynne ialah doktor perubatan
yang berjaya rakam imej definitif Phoenix Lights pada malam kejadian.
Dia beranikan diri untuk kumpul bukti, temu bual ramai saksi
dan susun semuanya sebelum dikongsikan kepada umum.
Saya dah tengok gambar itu.
Apa yang buat awak terfikir objek itu ialah UFO?
Pukul 8.30 malam itu, saya nampak bebola cahaya di langit.
Ada enam bebola cahaya dalam satu lajur yang panjang
dan sama jaraknya.
Saya hubungi FAA kerana ia dekat dengan lapangan terbang
dan saya tanya menara kawalan sama ada mereka ternampak sesuatu.
- Apa mereka jawab? - Tiga cahaya muncul pukul 8.00 malam.
Mereka dah tengok radar, tapi tiada apa-apa.
Kemudian, ia hilang.
Pada pukul 8.30 malam, keenam-enamnya muncul
dan mereka jadi gelabah.
Enam bebola cahaya yang sama jarak dari satu sama lain.
Lebarnya lebih 1,000 meter dan semua cahaya itu melekat pada sesuatu,
tapi mereka tak nampak apa-apa.
Semua bebola cahaya itu bergerak sebagai sebuah unit
dan naik perlahan-lahan
sebelum terbang secara serentak ke belakang Banjaran South.
Saya tanya, "Apa itu?"
Mereka cakap objek itu bukan pesawat konvensional, belon,
tanglung Cina, suar atau lampu penerjun udara.
Mereka tak tahu apa benda itu.
Kerajaan langsung tak nak mempertimbangkan yang ia mungkin UFO.
Ya.
Sehari suntuk saya cari Mel, bekas juruterbang tentera udara,
yang dikatakan bertembung dengan UFO Phoenix Lights
semasa bertugas di Pangkalan Tentera Udara Luke.
Saya nak jumpa dia dan tanya, "Apa yang awak nampak?"
Saya nak tahu teknologi yang dia nampak pada malam itu.
Dia nampak objek itu di depan mata.
Malangnya, saya tak dapat cari dia.
Sekarang, barulah saya faham perasaan saksi-saksi kes-kes UFO.
Mereka tak nak tampil ke depan kerana takut diperlekehkan...
- Vee? - Ya. Jim?
- Masuklah. - Okey.
...tapi saya jumpa Jim Dilettoso, seorang penyiasat tempatan,
yang dengar cerita Mel selepas Mel habis syif malam itu.
Macam mana awak boleh terlibat?
Sejak dulu lagi, saya dah terlibat dalam penyiasatan UFO.
Peralatan saintifik, instrumentasi dan saya pernah analisis banyak gambar.
Pada 1997, apabila insiden Phoenix Lights berlaku,
kami analisis gambar dan temu bual saksi.
Dari situ awak kenal Mel?
Kami pernah berjumpa dan berhubung melalui telefon.
Secara rahsia.
Kami tak pernah sain apa-apa perjanjian kerahsiaan,
tapi kami tahu tiada sesiapa boleh tahu cerita itu.
Okey, apa ceritanya?
Sebaik saja berlepas, pesawat dia terus terbang ke arah objek itu.
Pesawat dia ditarik ke arah objek itu.
Pangkalan Tentera Udara Luke terletak di sebelah barat Phoenix.
Betul.
Pesawat dia terbang merentasi ruang udara Phoenix
ke bahagian barat daya Phoenix, Tempe, Arizona, dekat lapangan terbang,
menghampiri sebuah objek bercahaya
dalam jarak yang sangat dekat sehingga ingat mereka akan bertembung.
Sebab dia tak tahu saiz atau jarak benda itu.
Dia betul-betul bingung dengan kejadian itu.
Sebagai manusia, dia tak nampak logiknya.
- Ya. - Okey.
- Ya. - Dia ada beri gambaran objek itu?
Dia cakap objek itu ialah bebola yang diterangi dari bahagian dalam.
Objek itu terapung, pegun,
dan apabila dia menghampirinya,
ia naik dan bergerak ke arah barat daya, Tucson.
Adakah kamera dia rakam kejadian itu?
Ya.
Wah! Maksudnya, dia ada rakaman kejadian itu.
Saya dan George selalu dengar yang rakaman kamera senjata wujud
dan kalau kami boleh dapatkannya,
ia boleh dijadikan bukti bahawa objek itu ialah UFO.
Saya mesti terus menyiasat dan cari maklumat,
tapi cerita ini boleh menyokong laporan balas George
dan desak AARO untuk buat siasatan.
Walaupun ada beberapa halangan, kami berjaya kumpul bukti dan testimoni
tentang kes Phoenix Lights.
Rakaman asal kejadian dan kenampakan terkini,
bukti-bukti yang boleh menyangkal laporan sampah AARO
dan insiden pertembungan di udara antara juruterbang dan objek itu,
tapi saya tak boleh balik selagi belum jumpa jawapan
kepada persoalan paling besar iaitu, "Apakah motif mereka?"
Kenapa mereka datang ke Bumi
dan sengaja menampakkan diri di depan orang ramai di Phoenix?
Dr. Lynne Kitei dah temu bual beratus-ratus orang saksi.
Saya nak kaji testimoni yang dia dah kumpul, kenal pasti coraknya
dan cari penjelasan di sebalik fenomena ini.
Awak buat kajian saintifik tentang saksi insiden Phoenix Lights.
Berapa ramai? Apa dapatannya?
Kami dah temu bual lebih 2,000 orang saksi
yang mendakwa mereka ada berhubung atau hubungan
dengan entiti yang kita gelar sebagai makhluk asing.
Betulkah? Apa mereka cakap?
"Jangan takut. Niat kami baik."
- Itukah mesejnya secara umum? - Ya.
Saya dapati selepas menemu bual saksi,
lebih 90 peratus daripada mereka mengalami perubahan positif
yang beri kesan yang sangat mendalam.
Mereka tergamam, bingung, tertanya-tanya dan hentikan kereta.
Malah sehingga hari ini, masih ada saksi yang beritahu saya
mereka rasa bertuah kerana saksikan insiden Phoenix Lights.
Yang menariknya, entiti itu nak buka mata kita
dengan cara yang sangat lembut dan mesra.
Ada banyak lagi perkara yang dirahsiakan daripada kita.
Saya tahu ramai orang yang menyaksikan insiden Phoenix Lights,
tapi saya tak sangka
mereka merasai pengalaman yang sangat mendalam,
berbeza daripada kes UFO yang kita dengar di tempat lain.
Pengalaman mereka terlalu dahsyat sehingga mendatangkan trauma.
Maklumat itu menyokong teori motif kedatangan mereka
adalah untuk hantar mesej,
tapi betulkah mesejnya, "Jangan takut. Niat kami baik,"
atau ada maksud tersirat?
RUMAH GEORGE
Saya sedang siapkan laporan balas terhadap dakwaan dangkal AARO
yang menafikan semua bukti aktiviti atau kehadiran makhluk asing.
Masa dah suntuk. Tahun ini ada pilihan raya.
Kita tak tahu siapa akan menang.
Mungkin ahli-ahli Kongres yang sokong perjuangan kami dah tiada,
jadi saya minta semua orang yang boleh beri keterangan kepada AARO
untuk kongsi pengalaman mereka,
tapi majoritinya tak berani untuk tampil ke depan.
Ada banyak halangan dan masa semakin suntuk.
Namun, saya dapat panggilan daripada saksi penting terakhir
untuk siapkan laporan balas ini.
Bob Jacobs saksi paling penting dalam kes UFO yang paling signifikan.
Tahun 1964, Pangkalan Tentera Udara Vandenberg.
AS buat ujian misil guna kepala peledak nuklear palsu
dan ketika ujian itu, muncul sebuah piring terbang.
Pada sama itu, Bob Jacobs ialah leftenan tentera udara.
Dia ditugaskan untuk mendokumenkan dan merakam seluruh ujian itu.
Macam biasa, rakaman itu dirampas serta-merta.
Pengalaman Bob bukan sesuatu yang baharu.
Sejak tahun 1940-an, anggota tentera lapor banyak aktiviti UFO
yang ganggu sistem pelancaran misil nuklear.
Kejadian sama berlaku di Rusia
apabila saya baca fail Kementerian Pertahanan Rusia
tentang program UFO mereka,
termasuk satu insiden spesifik
yang melaporkan pangkalan ICBM Rusia diambil alih oleh UFO.
UFO masukkan kod kawalan pelancaran yang tepat
dan hampir mencetuskan Perang Dunia Ketiga.
AARO pernah ambil testimoni daripada beberapa orang pengendali misil
yang berkongsi pengalaman sama,
tapi AARO langsung tak ambil serius tentang semua laporan ini.
Dia ceritakannya kepada kawan saya, Robert Hastings,
yang siasat kejadian sama, beberapa dekad selepas kejadian itu.
Dia berhenti buat temu bual kerana kredibilitinya dipersoalkan,
sehinggalah AARO beri peluang dia kongsikannya.
Dia datang dengan niat untuk merekodkan pengalaman dia.
AARO masukkan kes dia dalam laporan itu, tapi buat kesimpulan ia tak meyakinkan.
Biar betul? Macam mana awak pujuk dia?
Dia sangat marah kerana dilayan macam sampah oleh AARO,
jadi saya guna kesempatan itu untuk pujuk dia tampil ke depan
dan jumpa kita di sini.
Saya rasa bersalah, tapi tak juga.
Mungkin ini bukti paling penting yang AARO nafikan dalam laporan itu
dan siasatan mesti diteruskan.
Kita tak boleh berhenti kerana jawapannya masih ada di luar sana.
- Kawan saya, Vee. - Hai.
Bob Jacobs. Bob, apa yang berlaku
selepas awak dapat balik filem ujian misil itu?
Hari itu, saya bertugas macam biasa.
Tiba-tiba, mejar pertama Divisyen Aeroangkasa Strategik cakap,
"Leftenan, boleh datang ke pejabat saya?"
Di dalam pejabat dia, ada dua orang lelaki bersut kelabu.
Dia cakap, "Tengok ini." Dia tutup lampu dan hidupkan projektor.
Ini kepala peledak misil itu. Benda ini datang,
tembak cahaya, terbang ke sini,
tembak sekali lagi, terbang ke sini, tembak lagi,
terbang ke bawahnya, tembak lagi sekali dan hilang.
Kepala peledak itu terpisah daripada perumahnya.
Benda itu ialah piring terbang.
Sebuah cakera bulat yang ada bebola kaca di atasnya.
- Saya beremosi apabila teringat. - Ya.
Saya boleh nampak. Saya faham.
Walaupun dah lama berlaku, saya masih ingat.
Mejar Mansmann tanya saya, "Ini kerja kau orangkah?"
Saya jawab, "Tak, tuan." Dia tanya, "Apa benda itu?"
Saya jawab, "Nampak macam UFO."
Dia cakap, "Jangan sebut lagi pasal itu.
Leftenan, anggap saja hal ini tak pernah berlaku."
Apa lelaki bersut kelabu itu cakap?
Tak, mereka cuma pandang saya.
- Siapa mereka? - Sekarang, saya tahu.
Selepas itu, Mejar Mansmann beritahu saya.
Mereka CIA.
Apa awak rasa apabila tonton rakaman itu?
Saya sangat terkejut.
Perspektif saya terhadap alam semesta berubah.
- Saya tak percaya UFO. - Okey.
Rupa-rupanya, kita tak bersendirian. Ia menakjubkan.
Sebab itu selama 17 tahun, saya...
Saya jadi beremosi.
Saya nak kongsi cerita ini, tapi tak boleh.
Saya tak boleh beritahu isteri, kawan, rakan sekerja atau sesiapa pun.
Bayangkan saya terpaksa rahsiakannya.
Saya yakin mereka pun tahu itu peristiwa yang paling signifikan
dalam sejarah peradaban manusia. Kita tak bersendirian.
Laporan AARO dah keluar.
Apabila baca laporan itu, apa perasaan awak?
Saya sangat marah dan kecewa.
Kejadian itu benar-benar berlaku.
Saya mempertaruhkan integriti, maruah, ijazah PhD dan buku-buku saya.
Orang boleh mempersoalkan semua pencapaian saya
kerana kerajaan AS pilih untuk rahsiakannya daripada kita.
Mereka tak nak orang bertanya.
Mereka tak nak orang percaya UFO wujud.
Saya tak perlu percaya. Saya tahu ia wujud.
Saya tak perlu percaya. Kejadian itu benar-benar berlaku.
Ia berlaku kepada saya.
Kita tahu kejadian sama berlaku banyak kali di seluruh dunia.
Pangkalan nuklear AS digodam dan lumpuh.
- Ya. - Rusia pun sama.
- Mereka masukkan kod pelancaran misil. - Betul itu.
Banyak insiden dramatik berlaku di silo misil nuklear dan stor simpanan.
Mereka sangat berminat dengan senjata nuklear kita.
Ya, sebab mereka nak kita berhenti gunakannya.
Antara kenyataan paling menarik saya pernah baca tentang makhluk asing
atau fenomena kepintaran bukan manusia ialah editorial makhluk asing.
Mereka berinteraksi dengan manusia, sampaikan beberapa mesej
berkali-kali sejak tahun 1940-an sehingga hari ini.
Jangan guna senjata nuklear. Nanti memakan diri.
Sayangi Bumi dan jangan rosakkannya.
Pada pendapat saya, mereka lebih sayang Bumi berbanding kita.
- Mungkin mereka pun tinggal di Bumi. - Saya baru nak cakap.
Mereka ada kepentingan.
Ramai yang percaya, termasuk saya,
yang mereka dah tinggal di sini sejak beribu-ribu tahun.
Sekarang, saya ada dua misi.
Pertama, balas laporan AARO dengan mengemukakan bukti kukuh
interaksi antara makhluk asing dan manusia.
Kedua, cari jawapan, "Apa mereka buat di sini?"
Saya sedar dua misi itu saling berkait.
Demi kelangsungan siasatan ini, saya mesti bentangkan semua dapatan kami.
Persoalan terbesar ialah, "Siapa, di mana dan kenapa?"
Saya kena buat yang terbaik.
Dalam usaha mencari jawapannya,
saya berdepan konflik dan laluan yang berlawanan.
Mungkin motif di sebalik peristiwa Colares dan mutilasi lembu
ialah kajian atau persampelan,
tapi macam mana dengan kebanyakan interaksi makhluk asing
yang pasif dan mungkin positif?
Mujurlah, bukan saya saja yang tertanya-tanya.
Saya nak jumpa Mike Masters.
Dia merupakan profesor antropologi di Universiti Tech Montana.
Dia seorang profesor dan ahli akademik yang dihormati
yang mencetuskan kontroversi dengan beberapa teori unik
tentang asal usul dan keberadaan mereka di Bumi.
Saya nak cari relatif teori dia
untuk faham perspektif mereka terhadap kita dan sebaliknya.
- George, gembira jumpa awak. Duduklah. - Akhirnya.
Ya.
Saya dah mengembara ke seluruh dunia untuk cari jawapannya,
tapi teori awak berbeza daripada paradigma makhluk asing
yang wujud sejak sekian lama.
Kita patut mempertimbangkan pendekatan pelbagai bidang,
jadi saya cuba menilainya daripada konteks
astrobiologi, astronomi, fizik, dan paling penting, antropologi.
Ada banyak petunjuk
yang mencadangkan UFO ialah ciptaan manusia.
Perentas masa dari masa depan.
Itu cuma teori. Tiada sesiapa tahu,
tapi kita patut mempertimbangkannya kerana ia masuk akal.
Maksud awak,
saksi-saksi yang nampak UFO dan makhluk asing,
yang percaya makhluk asing wujud sebenarnya silap.
Sebenarnya, mereka nampak manusia dari masa depan.
Sejajar dengan teori Occam's razor.
Kita tak tahu kewujudan hidupan di tempat lain,
tapi kita tahu kita wujud,
jadi apa kaitan perubahan evolusi jangka masa panjang dengan soalan ini?
Ada banyak petunjuk
yang dulu otak kita lebih kecil dan muka kita lebih besar.
Itu trend dominan sejak lapan juta tahun lalu.
Kalau trend itu berterusan,
kita pun akan nampak macam makhluk asing,
jadi semuanya bermula dari teori yang seringkas itu.
Antara dakwaan saksi yang pernah nampak makhluk asing
ialah gambaran makhluk asing kelabu.
Makhluk kerdil berkepala bulat dan besar dengan mata hitam yang besar.
Gambaran ini muncul dan jadi terkenal pada tahun 1965
selepas Barney dan Betty Hill diculik makhluk asing.
Gambaran sama turut dilaporkan di seluruh dunia sehingga hari ini.
Macam mana nak uji teori ini?
Kami boleh buat evolusi model tengkorak ini pada masa depan.
Kita ambil titik-titik tertentu tengkorak
dan mendigitalkannya melalui proses morfometrik geometri
dan kita boleh nampak rupanya pada masa depan.
Memang betul, ia nampak macam
tengkorak makhluk asing kelabu.
Tengkorak itu lebih lonjong dan dahinya lebih jendul.
Saiz orbit mata lebih besar dan melengkung.
Itu salah satu gambaran utama.
Mata berbentuk bundar
yang sering dikaitkan dengan makhluk asing kelabu.
Kalau berkaki dua ialah ciri kita dari dulu lagi,
kalau mereka berjalan tegak dengan dua kaki dan dua tangan,
kita mungkin bersaudara.
Kalau macam itu, kenapa mereka tak ambil alih?
Mereka takkan ambil alih
kerana mereka bergantung pada kelangsungan hidup kita.
Itu paradoks datuk untuk seluruh spesies kita.
Kalau datuk kita lahirkan ibu bapa kita, sama ada ibu atau ayah,
mereka lahirkan kita, kita tak boleh patah balik dan ubahnya.
Kenapa mereka nak serang kita kalau mereka bergantung pada kita?
Kita patut mempertimbangkan teori yang mungkin mereka saudara kita,
tapi saudara jauh.
Kita nampak UFO sejak 75 tahun lalu, tapi mungkinkah lebih lama?
Mereka dah ada di sini sejak zaman purba.
Ketika zaman prasejarah, ada banyak petroglif, geoglif dan ukiran.
Ada banyak kes yang merekodkan kenampakan entiti yang lebih kurang sama,
kalau pun tak sama, sepanjang sejarah peradaban manusia.
Secara logiknya, perentas masa.
Ada yang kata mereka makhluk asing dan ada yang percaya mereka perentas masa.
Kita ingat dah berjaya rungkai misteri UFO dan makhluk asing,
tiba-tiba Mike Masters cakap, "Mungkin mereka datang dari masa depan."
Ada logiknya juga teori itu. Kalau mereka datang dari masa depan,
mereka perlu pastikan kelangsungan manusia dan Bumi.
Teori itu konsisten
dengan pengalaman Bob Jacobs di tapak misil nuklear itu.
Apa-apa pun, saya nak tengok bukti teori perentas masa ini.
Dr. Master kata dia ada kenalan
yang boleh tunjuk bukti fizikal beberapa ratus kilometer di selatan.
TAMAN NEGARA CAPITOL REEF UTAH
Jonathan Redbird Dover ialah pesara renjer Navajo
yang habiskan sepuluh tahun menyiasat UFO
dan fenomena aneh lain di Amerika.
Suku Fremont tinggal di sini sekitar 500 hingga 900 tahun lalu.
Mereka tinggalkan banyak bukti dalam bentuk lukisan di dinding,
menceritakan setiap kejadian yang berlaku.
Oh, Tuhan.
Pandai nenek moyang kita pilih kanvas untuk berkarya.
- Mereka ada banyak masa lapang. - Ya.
Ahli arkeologi percaya ia warisan budaya Fremont
yang mendiami tanah sekitar Capitol Reef selama seribu tahun.
Ukiran petroglif diukir menggunakan batu.
Suku Hopi dan Zuni hari ini menganggapnya sebagai catatan sejarah terperinci
tentang rutin, pengembaraan dan kepercayaan nenek moyang mereka.
Macam suapan media sosial purba.
Sesetengah imej ini agak pelik.
Nampak macam sut angkasa.
Dengan topi keledar besar yang tak nampak macam bentuk kepala.
Kita tak boleh tolak teori perentas masa.
Kalau perentas masa memang wujud dan datang dari masa depan,
mungkin ia entiti yang sama, tapi dalam gambaran berbeza.
Betul itu.
Macam-macam yang kita boleh tafsirkan.
Kalau saya hidup pada zaman itu dan nampak angkasawan,
- saya pun akan lukisnya. - Betul itu.
Orang yang ukir petroglif gambaran entiti aneh ini
buat benda yang sama macam saya sebagai wartawan.
Mendokumenkan kejadian itu
dan merekodkannya untuk generasi akan datang.
Selepas tengok petroglif itu, saya rasa saya patut panjangkan teori ini.
Apa pendapat awak tentang teori perentas masa Mike?
Idea itu sangat menarik
kerana kita anggap masa sesuatu yang linear.
Satu garis lurus yang tak berpenghujung,
jadi secara logiknya, kita tak boleh patah balik.
Satu arah saja.
Namun, kalau kita anggap masa macam pemain rekod
yang ada alur yang boleh dimainkan pada arah bertentangan,
bayangkan jarum itu terkeluar dari alur dan kita terlompat masa?
Saya tak rasa ia garis linear macam yang kita sangka.
Boleh jadi ia berbentuk bulat atau sfera macam bola.
Kita akan tengok piktograf batu sawar yang dianggarkan seusia petroglif Fremont.
Oh, Tuhan. Tengok ini.
Istilah piktograf batu sawar kali pertama dikenalkan pada 1971
yang merujuk kepada siri lukisan berpigmen berasaskan mineral dan tumbuhan
yang boleh ditemui di timur Utah hingga barat Colorado.
Tarikh radiokarbonnya seawal Zaman Arkaik
antara 1,500 hingga 4,000 tahun lalu dan mungkin lebih tua.
- Menakjubkan. - Memang menakjubkan.
Susah nak percaya panel ini wujud.
- Ia masih di sini. - Ya, dan masih di sini.
- Patutlah orang kata makhluk asing. - Ya.
Dari mata kasar pun, kita boleh nampak persamaannya.
- Ya. - Sangat jelas.
Kita boleh tengok di bahagian lain.
Okey.
Piktograf di sini yang paling menyerupai makhluk asing.
Nampak macam hantu.
Nampak macam makhluk asing.
Walaupun ada bukti, sebagai ahli antropologi dan arkeologi,
kami tak boleh mengiakannya.
Itulah stigma yang menghantui kami.
Sesiapa saja akan cakap perkara yang sama.
Tepat sekali.
Kalau di sini saja yang ada piktograf makhluk asing,
itu cerita lain.
Masalahnya, ia ditemui di serata dunia dan merentasi masa.
Orang lukis dan ukir apa yang mereka nampak
dan gambarannya masih sama sehingga hari ini.
Mata dan kepalanya besar macam makhluk asing kelabu.
Malah, ada gambaran yang nampak macam teknologi.
Antena dan topi keledar. Nampaknya, gambaran sama
yang masih dilaporkan sehingga hari ini,
walau apa pun ia, mereka dah lama ada bersama kita.
Mereka berasimilasi dengan kita.
Mungkin mereka manusia dari masa depan yang datang ziarah saudara jauhnya.
Ini antara contoh maklumat yang boleh diperolehi
kalau orang terus berani tampil,
berkongsi cerita dan teori mereka tanpa perlu risau dicemuh,
apabila orang bercakap tentang UFO sejak berabad-abad lalu.
Kita dah balik ke Nevada,
tempat bermulanya pengembaraan ini sejak lebih 35 tahun lalu,
mencari jawapan kepada soalan, "Siapa mereka? Apa motif mereka?
Apa mereka buat di sini?"
Data, maklumat, perincian kes dan pengalaman peribadi
dari seluruh dunia saling bercanggah.
Ada yang positif dan menggembirakan
macam fenomena Phoenix Lights yang disaksikan oleh beribu-ribu orang
yang percaya ia membawa mesej keamanan.
Pada masa yang sama, mereka menzahirkan permusuhan
atau keambivalenan yang memudaratkan manusia dan haiwan.
Kita tahu tentang aktiviti UFO yang membimbangkan di Brazil.
Kita jumpa bukti di banyak tempat yang mengaitkannya dengan air
yang mencadangkan mereka hidup di dalam air.
Mungkin mereka ada pangkalan rahsia di dasar laut
yang mereka guna untuk pantau kita. Kita tak tahu garis masa mereka.
Bagi kita beribu-ribu tahun, tapi bagi mereka baru beberapa hari.
Kenapa saya rasa mereka ada di Bumi? Bukti yang ada belum mencukupi,
tapi setakat hari ini, kita belum jumpa walau satu pun jawapan
kerana mungkin kita berinteraksi dengan banyak tamadun makhluk asing.
Semua bukti menunjukkan ada banyak tamadun dengan pelbagai agenda,
tapi itu cuma satu teori. Mungkin realitinya berbeza sama sekali.
Sebab kita tak tahu kebenarannya.
Melainkan kita tak dapat maklumat daripada orang dalam kerajaan,
orang yang tahu hal sebenar,
kita akan terus hidup dalam tanda tanya dan tak mampu buat apa-apa.
Macam dalam laporan AARO itu,
itulah yang cuba dicapai oleh kerajaan kita.
Saya pernah dengar daripada kawan-kawan perisik saya
yang percaya ia dirahsiakan demi kebaikan sejagat.
Bukan kerana perlumbaan teknologi antara AS, Rusia, China dan negara lain,
tapi kerana kebenarannya mungkin terlalu menakutkan.
Mungkin mereka tahu kalau maklumat itu didedahkan,
keamanan sejagat akan tergugat.
TERMINAL 1/PINTU A, B & C
Namun, saya percaya kita dah bersedia.
Saya terbang ke Washington
untuk bentangkan laporan balas saya kepada Kongres
dan pastikan misteri ini takkan dikuburkan sampai bila-bila.
Saya jumpa kawan saya, Jeremy Corbell, yang cuba jejak video rakaman
UFO obor-obor yang hilang itu.
Kami harap penyokong kami di Capitol Hill,
Wakil Tim Burchett, boleh bantu dedahkan rakaman itu
dan jawab soalan saya
tentang siri pendedahan yang akan dibuat.
Apa cerita?
Sebelum itu, awak dah tengok
video UFO obor-obor yang saya dan George dedahkan?
Dah.
Kami tahu lokasi rakaman itu
yang menunjukkan keupayaan transmediumnya.
Kami tahu pihak yang rampas rakaman itu malam itu
dan saya ada saksi yang berani beri keterangan
dengan syarat mereka dilindungi.
Tentangannya sangat kuat. Kami sendiri mengalaminya.
Apa pendapat awak tentang laporan AARO itu?
Sampah.
Macam laporan budak sekolah rendah.
Kalau dakwa makhluk asing tak wujud,
kenapa mereka tak kongsi laporan asalnya sebelum dedahkannya kepada umum?
Apa pendapat awak tentang program legasi UFO?
Kita ada bukti nahas UFO yang dah dianalisis dan dirahsiakan.
Awak rasa ia benar?
Saya percaya wujudnya program seumpama itu yang kutip bukti nahas UFO.
Ada pihak yang mengesahkannya dan saya percaya cakap mereka.
Saya takut kalau saya cakap lebih-lebih...
Saya tak boleh beritahu kamu lokasi sebenar kejadian.
Kalau saya beritahu, lokasi itu akan dimusnahkan.
Maksudnya, ada orang di dalam bangunan ini yang tahu lokasi sebenarnya?
Mungkin bukan di dalam bangunan ini, tapi dekat-dekat sini.
Bila boleh tahu?
Kita boleh tahu selepas ada orang yang bersara
dan jawab semua soalan kita.
Saya percaya laporan balas saya boleh meyakinkan kerajaan
untuk ubah polisi kerahsiaan UFO yang diamalkan sejak lebih 70 tahun dulu,
tapi kalau pada tahun 1989,
saya diberitahu orang dalam kerajaan akan mengesahkan kehadiran makhluk asing,
saya takkan percaya.
Ini persoalan terbesar dalam sejarah peradaban manusia.
Di mana kita dalam rantaian makanan? Siapa di atas?
Apa niat mereka?
Nak tolong kita? Selamatkan kita? Bimbing kita? Ajar kita?
Kita tak tahu jawapannya.
Saya akan kongsi bukti-bukti saya kerana kelangsungan kita bergantung
pada pemahaman kita tentang motif dan tujuan mereka di sini.
Saya harap laporan ini akan membuka mata mereka.
Walaupun ia terhenti di Washington hari ini,
usaha saya untuk bongkar kebenaran
tentang kepintaran makhluk asing baru bermula.
Terjemahan sari kata oleh Saffura